קארי מאליגן

קארי האנה מאליגן (באנגלית: Carey Hannah Mulligan; נולדה ב-28 במאי 1985) היא שחקנית קולנוע אנגלייה, אשר זכתה לשבחים שונים, כולל פרס האקדמיה הבריטית לקולנוע, בנוסף למועמדויות לשני פרסי אוסקר לשחקנית הטובה ביותר, שלושה פרסי גלובוס הזהב ופרס טוני.

את הופעת הבכורה שלה במשחק עשתה מאליגן במחזה של קווין אליוט "Forty Winks" בתיאטרון רויאל קורט של וסט אנד. את הופעת הבכורה שלה בקולנוע עשתה בתפקיד משנה בדרמה הרומנטית "גאווה ודעה קדומה" <small>(2005).</small> תפקיד הפריצה שלב הגיע כתלמידת תיכון משנות ה-60 בסרט ההתבגרות "לחנך את ג'ני" <small>(2009),</small> עליו זכתה בפרס באפט"א לשחקנית הטובה ביותר בתפקיד ראשי וקיבלה מועמדות לפרס האוסקר לשחקנית הטובה ביותר ולפרס גלובוס הזהב לשחקנית הטובה ביותר. היא זכתה לשבחים נוספים על הופעותיה בסרטים "לעולם אל תתן לי ללכת" <small>(2010)</small>, "דרייב" <small>(2011),</small> "בושה" <small>(2011),</small> "בתוך לואין דיוויס" <small>(2013),</small> "גטסבי הגדול" <small>(2013),</small> "הרחק מההמון הסואן" <small>(2015),</small> "סופרג'יסטיות" <small>(2015),</small> "פרחים בבוץ" <small>(2017)</small> ו"מילה שלה" <small>(2022)</small>; בעבור האחרון קיבלה מועמדות לפרס גלובוס הזהב לשחקנית המשנה הטובה ביותר ולפרס באפט"א לשחקנית הטובה ביותר בתפקיד משנה.

על הופעתה בחידוש של דייוויד הר למחזה "גג שקוף" ב-2015<small>,</small> היא הייתה מועמדת לפרס הטוני לשחקנית הטובה ביותר במחזה, ועל גילום קסנדרה "קאסי" תומאס בקומדיה השחורה "צעירה מבטיחה" <small>(2020)</small>, מאליגן קיבלה מועמדות שנייה לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר.

==ביוגרפיה==
מאליגן נולדה בווסטמינסטר שבלונדון<ref></ref> אביה סטיבן היה מנהל בבית מלון ואימה נאנו (לבית בות') היא מרצה באוניברסיטה. יש לה אח בכור ששמו אוויין. כשהייתה בת 3 עקרה עם משפחתה לגרמניה בעקבות עבודה שאביה השיג שם בתחום המלונאות. אולם כשהייתה בת 8 הם שבו בחזרה לאנגליה. היא מעידה על עצמה כי בשנות התבגרותה הייתה ביישנית, והגדירה את עצמה כ"טום-בוי". היא החלה להתעניין במשחק בגיל 14, לאחר שצפתה בהצגת בית ספר של "המלך ואני" בה שיחק אחיה. היא מתארת את החוויה: "הוא (אחיה) היה על הבמה, והתחלתי לבכות כי הייתי צעירה מכדי לעמוד שם. הם אמרו, בסדר, אנו מסכימים שתעלי כי את האחות הצעירה של אוויין. הם העלו אותי על הבמה, ומאז זה כל מה שרציתי לעשות". היא מתארת את המשך ניסיונותיה: "רציתי לשחק במשך זמן רב, ולימודי הדרמה בבית הספר היו טובים בהשוואה לבתי הספר האחרים. כולם עודדו אותי. אתה יכול לעשות כל מה שאתה רוצה - ובלבד שזה ייעשה ברצינות. אם החמצת את החזרות - אתה בחוץ".

מאז היותה בת 14 לקחה אותה אמה לצפות במחזות בברודוויי שבניו יורק, דבר שהגביר את התעניינותה בתחום, ושהוביל אותה לבסוף לקבל תפקיד במחזה "השחף".

בטרם התחילה לשחק באופן מקצועי, היא נדחתה משלושה בתי ספר אליהם ניסתה להתקבל. דחיות אלה עוררו בה שאלות באשר להמשך הקריירה שלה כשחקנית, והיא עברה "תקופה מבלבלת", כהגדרתה. במקביל לספקותיה בעניין, לחצו עליה הוריה ללמוד באוניברסיטה מתוך מחשבה שהתשוקה שלה למשחק תחלוף. במהלך שלב זה בחייה היא עבדה תקופה קצרה כברמנית בפאב מקומי.

מאוחר יותר, בשנת 2009, אמרה כי החוויות השליליות שהיא עברה בתקופה זו בחייה רק סייעו לה להבין עד כמה היא רוצה לשחק. באותה הזדמנות היא גם אמרה שכאשר השתתפה בוול סטריט 2 - הכסף מדבר בניו יורק, החלה לשקול ללכת ללמוד משחק באופן מקצועי, עם עדיפות לבית הספר ג'וליארד, אך היא עדיין לא החליטה באופן סופי.

==קריירה==
ב-2004, כאשר מאליגן הייתה בת 18, החלה בקריירה המקצועית שלה עם זכייתה בתפקיד קיטי בנט בסרט "גאווה ודעה קדומה". את התפקיד קיבלה מאליגן בעזרת מנהלת בית הספר שלה, לאחר שאמרה לה כי היא לא מעוניינת ללכת ללמוד באוניברסיטה, וכי היא מעוניינת ליצור קשר עם השחקן והתסריטאי ג'וליאן פלוס. לאחר שפגשה את פלוס הוא הפגיש אותה עם סוכן שחקנים שחיפש שחקן לא מוכר.
לאחר מכן שיחקה את דמותה של עדה בסדרה של ה-BBC "בית קדרות", עיבוד לרומן של דיקנס,
ב-2006 שיחקה בסדרה נוספת של ה-BBC "גברת פריצ'רד המהממת". בשנת 2007 היא התחילה לגלם שני תפקידים במקביל, בשתי דרמות הטלוויזיה "My Boy Jack" ו"מנזר נורת'אנגר". באותה שנה זכתה לתגובות חיוביות על הופעתה בברודוויי במחזה "השחף", עליו קיבלה מועמדות לפרס דרמה דסק לשחקנית הטובה ביותר במחזה.
בשנת 2009, התפרסמה עקב כיכובה בסרט "לחנך את ג'ני" על ילדה בשנתה האחרונה בתיכון, שמתחילה רומן עם גבר בשנות ה-30 לחייו. על משחקה בסרט זכתה בפרס באפט"א לשחקנית הטובה ביותר בתפקיד ראשי. באותה שנה, שיחקה גם בסרט "אויבי הציבור" לצד ג'וני דפ, ובסרט "היקר מכולם" לצד פירס ברוסנן.

ב-2010 היא השתתפה בסרט "לעולם אל תתן לי ללכת" יחד עם קירה נייטלי ואנדרו גארפילד. בנוסף כיכבה בסרט "וול סטריט 2 - הכסף מדבר".
<BR>באותה שנה הייתה שותפה בהפקת דיסק של להקת האינדי-פופ Belle & Sebastian בשיר "Write About Love".
ב-2013 הופיעה לצד לאונרדו דיקפריו בסרט הדרמה "גטסבי הגדול". בנוסף השתתפה בסרט "בתוך לואין דייוויס" לצד בעלה.
בשנת 2014 שיחקה במיני-סדרה הקומית "אוצרות בבל" לצד ויל פרל, טובי מגווייר, קריסטן ויג ועוד. למיני-סדרה נמנו 6 פרקים ששודרו ברשת IFC אשר נמצאת בבעלות AMC.

ב-2015 שיחקה כדמות ראשית בסרט "הסופרג'יסטיות" ובסרט "הרחק מההמון הסואן", עיבוד לרומן מאת תומאס הרדי. בשנת 2017 כיכבה בדרמה התקופתית של די ריס "פרחים בבוץ" בגילומה של לורה מקאלן.
בשנת 2018 שיחקה בתפקיד הראשי במיני-סדרת הטלוויזיה "ארבעה ימים" (Collateral) כבלשית חוקרת בפרשת רצח מהגר עיראקי בלונדון. הסדרה בת ארבעת הפרקים שודרה בתחילת 2018 ב-BBC, ובהמשך בנטפליקס. באותה שנה שיחקה בתפקיד הראשי בסרט "תמונה משפחתית" לצד ג'ייק ג'ילנהול.
<BR>בשנת 2020 השתתפה בסרט הדרמה "מזמור חג המולד" בתור בלה, וכיכבה בסרט "צעירה מבטיחה". בנובמבר אותה שנה, נודע כי מאליגן תשחק בסרט על חייו של המלחין ליאונרד ברנשטיין לצידו של בראדלי קופר. בשנת 2021, כיכבה בסרט "החפירה".

==חיים אישיים==
מאליגן נשואה למרקוס ממפורד , הסולן של להקת ממפורד אנד סאנז. הם היו חברים לעט שאיבדו קשר עם השנים וחידשו אותו לבסוף. כמה שבועות לאחר סיום ההפקה של הסרט "בתוך לואין דיוויס" שבו היו מעורבים שניהם, הם נישאו ב-21 באפריל 2012. יש להם שלושה ילדים.

=== פילנתרופיה ===
מלבד המשחק, מאליגן הייתה בין השחקניות שהשתתפו בקמפיין Safe Project - משנת 2010, בו כל אחת מהן צולמה במקום שהיא מרגישה הכי בטוחה - כדי להעלות את המודעות לסחר במין ובנשים. היא תרמה את שמלת ויונה שלבשה בטקס פרסי האקדמיה הבריטית לקולנוע ה-63 ב-2010 לחנות שמוכרת את תרומותיה כדי לגייס כסף לצדקה.

בשנת 2012 היא החלה לשמש כשגרירה של אגודת אלצהיימר , ארגון ללא כוונת רווח שמטרתו להעלות את המודעות ומימון מחקר למחלת אלצהיימר ודמנציה. סבתה חייתה עם מחלת אלצהיימר במשך 17 השנים האחרונות לחייה, שבמהלכן לא הכירה עוד במאליגן.

בשנת 2014, הפכה מאליגן לשגרירה של ארגון הצדקה War Child , וביקרה ברפובליקה הדמוקרטית של קונגו בתפקיד זה.

== פילמוגרפיה ==
=== קולנוע ===
{| class="wikitable"
|-
!שנה
!סרט
!תפקיד
!הערות
|-
|2005
|גאווה ודעה קדומה
|קיטי בנט
|
|-
|2007
|ומתי ראית את אביך לאחרונה?
|רייצ'ל
|
|-
| rowspan="4" |2009
|היקר מכולם
|רוז
|
|-
|אחים
|קייסי וויליס
|
|-
|אויבי הציבור
|קרול סליימן
|
|-
|לחנך את ג'ני
|ג'ני מלור
|פרס באפט"א לשחקנית הטובה ביותר בתפקיד ראשי מועמדת פרס אוסקר לשחקנית הטובה ביותרמועמדת פרס גלובוס הזהב לשחקנית הטובה ביותר - סרט דרמהמועמדת פרס באפט"א לכוכב העולהמועמדת פרס גילדת שחקני המסך לשחקנית הטובה ביותר <small>(אנ')</small>
|-
| rowspan="2" |2010
|לעולם אל תתן לי ללכת
|קאת'י ה.
|
|-
|וול סטריט 2: הכסף מדבר
|וויני גאקו
|
|-
| rowspan="2" |2011
|דרייב
|איירין
|מועמדת פרס באפט"א לשחקנית הטובה ביותר בתפקיד משנה
|-
|בושה
|סיסי סאליבן
|
|-
| rowspan="2" |2013
|גטסבי הגדול
|דייזי ביוקנן 
|
|-
|בתוך לואין דיוויס
|ג'ין ברקי
|
|-
| rowspan="2" |2015
|הרחק מההמון הסואן
|בת-שבע אברדין
|
|-
|סופרג'יסטיות
|מוד וואט
|
|-
|2017
|פרחים בבוץ
|לורה מקאלן
|
|-
|2018
|תמונה משפחתית
|ג'נט ברינסטון
|מועמדת פרס אינדפנדנט ספיריט לשחקנית הטובה ביותר <small>(אנ') (2018)</small>
|-
| rowspan="2" |2020
|צעירה מבטיחה
|קסנדרה "קאסי" תומאס
|גם מפיקה בפועל
פרס אינדפנדנט ספיריט לשחקנית הטובה ביותר <small>(אנ') (2020)</small>

מועמדת פרס אוסקר לשחקנית הטובה ביותרמועמדת פרס גלובוס הזהב לשחקנית הטובה ביותר - סרט דרמהמועמדת פרס גילדת שחקני המסך לשחקנית הטובה ביותר <small>(אנ') (2020)</small>

מועמדת פרס האקדמיה האירופית לקולנוע לשחקנית הטובה ביותר <small>(אנ') (2021)</small>
|-
|מזמור חג המולד
|בלה
|דיבוב
|-
|2021
|החפירה
|אדית' פריטי 
|
|-
|2022
|מילה שלה
|מייגן טוהיי
|מועמדת פרס גלובוס הזהב לשחקנית המשנה הטובה ביותרמועמדת פרס באפט"א לשחקנית הטובה ביותר בתפקיד משנה
|-
| rowspan="3" |2023
|מאסטרו
|פליסיה מונטאלגרה
|
* מועמדת פרס סטלייט לשחקנית הטובה ביותר בסרט קולנוע - דרמה <small>(2024)</small>
* מועמדת פרס האקדמיה האוסטרלית הבינלאומית לאמנויות הקולנוע והטלוויזיה לשחקנית הטובה ביותר <small>(2024)</small>
* מועמדת פרס באפט"א לשחקנית הטובה ביותר בתפקיד ראשי <small>(2024)</small>
* מועמדת פרס גילדת שחקני המסך להופעה הטובה ביותר של שחקנית בתפקיד ראשי <small>(2024)</small>
* מועמדת פרס אוסקר לשחקנית הטובה ביותר <small>(2024)<ref></ref></small>
|-
|Wildwood
|פרו מק'יל
|דיבוב
|-
|סלטברן
|פמלה קאטון
|מועמדת פרס גלובוס הזהב לשחקנית הטובה ביותר - סרט דרמה <small>(2024)</small>
|-
|2024
|בחלל שנותר
|לנקה
|
|}

=== טלוויזיה ===
{| class="wikitable"
|-
!שנה
!סדרה
!תפקיד
!הערות
|-
|2005
|בית קדרות
|אדה קלייר
|תפקיד ראשי; 15 פרקים
|-
| rowspan="3" |2006
|The Amazing Mrs Pritchard
|אמילי פריצ'רד
|תפקיד ראשי; 6 פרקים
|-
|מארפל
|ויולט ווילט
|פרק: "The Sittaford Mystery"
|-
|Trial & Retribution
|אמילי הארוגייט
|2 פרקים
|-
| rowspan="4" |2007
|להעיר את המתים
|ברידג'יט
|2 פרקים
|-
|מנזר נורת'אנגר
|איזבלה ת'ורפ
|סרט טלוויזיה של ITV
|-
|My Boy Jack
|אלסי קיפלינג
|סרט טלוויזיה של ITV
|-
|דוקטור הו
|סאלי ספארו
|פרק: "Blink"
|-
|2014
|אוצרות בבל
|ליידי אן יורק
|דיבוב; 2 פרקים
|-
|2018
|ארבעה ימים
|בלשית גיפ גלאספי
|4 פרקים
|}

=== תיאטרון ===
{| class="wikitable"
|+
!שנה
!מחזה
!תפקיד
!הערות
|-
|2004
|Forty Winks
|הרמיה
|תיאטרון רויאל קורט, וסט אנד
|-
|2005 - 2006
|החולה המדומה
|אנג'ליקה
|תיאטרון אלמיידה , לונדון
|-
|2007
| rowspan="2" |השחף
| rowspan="2" |נינה זארייצ'נאייה
|תיאטרון רויאל קורט, וסט אנד
|-
|2008
|תיאטרון וולטר קר , ברודוויי
|-
|2011
|מבעד לזכוכית אפלה 
|קארין
|Atlantic Theater Company , אוף ברודוויי
|-
|2014
| rowspan="2" |גג שקוף 
| rowspan="2" |קיירה הוליס
|תיאטרון וינדהם , וסט אנד
|-
|2015
|תיאטרון ג'ון גולדן , ברודוויי
מועמדת פרס טוני לשחקנית הטובה ביותר במחזה
|-
|2018
|Girls & Boys
|מופיעה
|Minetta Lane Theatre , אוף ברודוויי
|}

==קישורים חיצוניים==

* 

* רייצ'ל אברמוביץ', [http://www.nrg.co.il/online/47/ART1/955/207.html "לחנך את קארי"], באתר nrg מעריב, 18 באוקטובר 2009
* 
* 
* 
* 

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:זוכי פרס גות'הם: שחקנים
קטגוריה:זוכי פרס באפט"א לשחקן הטוב ביותר
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מדבבים בריטים
קטגוריה:פעילות חברתיות בריטיות
קטגוריה:פעילים חברתיים בריטים
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר
קטגוריה:בריטיות שנולדו ב-1985
קטגוריה:אנגלים שנולדו ב-1985